Jakob von Sievers

Krahv **Jakob Johann von Sievers** (19. august (ukj 30. august) 1731 Rakvere – 11. juuli (ukj 23. juuli) 1808 Bauņi mõis) oli baltisaksa päritolu Venemaa sõjaväelane (kindralleitnant), riigitegelane ja reformaator.

## Elulugu
Jacob Johann von Sievers sündis Satsu mõisniku Joachim Johann von Sieversi (1699–1770) ja Anna Magdalena von Sieversi (1710–1762) pojana. Tema isa oli Eestimaa rüütelkonna peamehele Jakob Johann von Tiesenhausenile kuulunud Rakvere, Kohala, Andja ja Aseri mõisa inspektor.

Ta võeti 12-aastaselt elama Peterburi, onu Karl von Siversi perre, kelle tütrega ka hiljem abiellus.

## Venemaa keisririigi krahv
1798. aastal andis keiser Paul I talle ja tema vendadele major Karl Eberhard von Sieversile (1745–1821) ja major Peter Christian von Sieversile (1754–1827) krahvitiitli. Diplom selle kohta väljastati 1802. aastal

## Teenistuskäik
*1748–1749 Venemaa keisririigi Kopenhaageni saatkonna sekretär
*1749–1755 Venemaa keisririigi Londoni saatkonna sekretär 
*1763 läks sõjaväest erru kindralmajori auastmes
*1776–1781 Tveri, Novgorodi ja Pihkva (1777–1781) kuberner
*1781 tõeline riiginõunik 
*1783–1786 Liivimaa maanõunik 
*1789–1796 Venemaa keisririigi saadik Poolas
*1796 senaator
*1797–1802 Liivimaa maanõunik 

## Auastmed

## Autasud
### Venemaa autasud
* Püha Anna orden (26. jaanuar 1767)
* Püha Aleksander Nevski orden (10. juuli 1775)
* Püha Vladimiri ordeni I klass (19. oktoober 1793)
* Püha Andreas Esmakutsutu orden (1. jaanuar 1798, koos briljantidega) 
### Välismaa autasud
* Preisimaa Punase Kotka ordeni I klass (1792)
* Preisimaa Musta Kotka orden (7. oktoober 1793, koos briljantidega)
* Poola Valgekotka orden
* Poola Püha Stanislavi orden
*Malta Ordu Suurrist briljantidega (1798)
* Sardiinia Pühakute Maurizio ja Lazarose orden (19. veebruar 1800)

## Mõisavaldused
Talle kuulusid Liivimaal Volmari kreisis Bauņi mõis (*Bauenhof*), Mīlīte mõis (*Neuhall*) ja Vīķi mõis (*Zarnau*), Ingerimaal Gadebuschi mõis (*Гадебуш*), Lopatino (*Лопатино*), Seltso mõis (*Сельцо*) ja Muratovo mõis (*Муратово*), Minski kubermangus *Starostei Kasian*, Polotski kubermangus *Rudnja* mõis ning Soomes *Sackala* kihelkond.

## Perekond
Jacob Johann von Sievers abiellus 1767. aastal Peterburis krahvinna Elisabeth von Sieversiga (1746–~1818), kelle vanemad olid Katariina II Ülemõuemarssal, *[[général en chef]]* Karl von Sievers (1710–1774) ja keiserliku õukonna kammerneitsi Benedikta Elisabeth Kruse (1725–1777). 

Jacob Johann von Sieversi ja Elisabeth von Sieversi abielust sündisid:
*Katharina (1770–1844), abiellus 1790. aastal Viiburi kuberneri, kindralleitnant Karl Johann von Günzeliga, kellele kuulus 1802. aastast Aakre mõis;
*Benedikte Elisabeth (1773–1799), abiellus 1791. aastal Dresdenis riigikrahv Wilhelm Albrecht Heinrich von Schönburg-Wechselburgiga (1762–1815);
*Elisabeth (1776–1865), Raasiku, Kambi ja muude mõisate pärija, abiellus 1793. aastal Vana-Vigala mõisniku, parun Berend Johann von Uexkülliga.

## Sugupuu

## Varia
Tema auks nimetas Venemaa keiser Aleksander I Msta jõge Volhovi jõega ühendava 10 kilomeetri pikkuse kanali Sieversi kanaliks.

## Välislingid
*Bauņi mõis
*TLÜAR rahvusbibliograafia isikud
*Väljavõte Eestimaa rüütelkonna genealoogilisest käsiraamatust